**KUTSESTANDARD**

**Klaverihäälestaja-tehnik, tase 4**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks. Klaverihäälestaja-tehnik, tase 4 kutsestandard on tasemeõppe õppekava ning koolilõpu kutse andmise aluseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Klaverihäälestaja-tehnik, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Klaverihäälestaja-tehniku töö eesmärk on tagada klaveri optimaalne kõla ning pikaajaline ja kvaliteetne funktsioonide toimimine. 4. taseme klaverihäälestaja-tehnik valmistab pilli ette eelkõige õppeotstarbeliseks ja koduseks kasutamiseks. Klaverihäälestaja-tehnik kuulab ja hindab heli kõlakvaliteeti. Vajalik on pidev kutsealane enesetäiendamine.Töö klaverihäälestaja-tehnikuna nõuab füüsilist ja psühholoogilist pingutust ning töötamine võib tööoperatsioonidest tingituna toimuda sundasendites. Klaverihäälestaja-tehnik töötab reeglina siseruumides võimalikult vaikses keskkonnas, erandkorras ka välitingimustes ja mürarikkas keskkonnas. Klaverihäälestajad-tehnikud töötavad üldjuhul kodudes, klaverivabrikus, koolides ja kontserdisaalides. Klaverihäälestaja-tehniku põhilised töövahendid on häälestamis-, intoneerimis- ja mehhanismi reguleerimise tööriistad. |
| **A.2. Tööosad** |
| A.2.1. Klaveri häälestamineA.2.2. Intoneerimine, instrumendi kõlaomaduste muutmineA.2.3. Klaveri mehhanismi reguleerimine ja hooldamineA.2.4. Suhtlemine ja klienditeenindus klaveritehniku töös |
| **A.3. Kutsealane ettevalmistus** |
| Klaverihäälestaja-tehnikuks saab õppida kutseõppeasutuses, töökeskkonnas või kursustel. |
| **A.4. Enamlevinud ametinimetused** |
| Klaverihäälestaja-tehnik |
| **A.5. Regulatsioonid kutsealal tegutsemiseks** |
| Regulatsioon puudub. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab. Erialased digioskused |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Klaverihäälestaja-tehnik, tase 4 kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |
| **Kvalifikatsiooninõuded kutse taotlemisel** |
| **Nõuded kutse taotlemisel**Kutseõppe lõpetajaleTäies mahus läbitud klaverihäälestaja-tehniku õppekava |

|  |
| --- |
| **B.2. Klaverihäälestaja-tehnik, tase 4,üldoskused**  |
| Mõtlemisoskused1. Tuvastab ja sõnastab probleemid ning pakub välja parima tegutsemisviisi nende lahendamiseks, leevendamiseks või nendega kohanemiseks.

Enesejuhtimisoskused1. Järgib oma töös ohutustehnika- ja töötervishoiunõudeid. Kasutab oma tegevuses enda ja teiste tervist säästvaid tööviise ning isikukaitsevahendeid, sh sobivat riietust. Kasutab töötades mugavaid ja kohandatud kehaasendeid, töövahendeid ja -võtteid.
2. Järgib oma tegevuses üldtunnustatud eetilisi tõekspidamisi ja väärtusi. Austab teiste privaatsust.
3. Tuleb toime probleemide ja pingeliste tööolukordadega.
4. Sooritab suurt arvulist, mehaanilist, motoorset, mõõte- vm täpsust ja osavust nõudvaid toiminguid keskendunult, maksimaalse hoolikusega.

Lävimisoskused1. Kasutab oma töös arvutit infotöötluse, kommunikatsiooni, ohutuse, probleemilahenduse ja sisuloome jaoks algtasemel (vt lisa 1 - digipädevuste enesehindamisskaala).
2. Loob head suhted klientidega. Kohandab oma suhtlemisstiili erinevate olukordade ja inimestega.
3. Suhtub kriitikasse mõistvalt ja õpib sellest.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Klaveri häälestamine** | **EKR tase 4** |
| Häälestamise all mõistetakse kõigile klaverikeeltele (*ca* 230 keelt sõltuvalt mudelist) õige häälestuskõrguse andmist. Õigeks loetakse kokkuleppeliselt häälestuskõrgust a1=440Hz, uuemal ajal on levinuim a1=442Hz.Tegevusnäitajad1. Häälestab klaveri nõutavale kõrgusele, arvestades instrumendi eripära.
2. Häälestab klaveri standardkõrgusele (a1=440-442 hz), kasutades heliharki või elektroonilisi abivahendeid. Vajadusel häälestab klaveri muule kõrgusele. Eristab intervallide võnkesagedusi kuulmise järgi.
3. Häälestab kuulmise järgi koorid puhtaks, kasutades sobivaid töövahendeid.
4. Selgitab kuulmise teel välja kõrvalhelide allikad, lähtudes nende iseloomust. Võimalusel kõrvaldab häirivad kõrvalhelid (resonantsid) klaveris, kasutades sobivaid töövahendeid.
 |
| **B.3.2. Intoneerimine, instrumendi kõlaomaduste muutmine** | **EKR tase 4** |
| Intoneerimine on klaveri haamriviltide (88 tk) töötlemine eesmärgiga ühtlustada klaveri kõla ja parandada selle kõlaomadusi. Tegevusnäitajad1. Intoneerib kuulmise teel, kasutades sobivaid töövahendeid.
2. Tuvastab kuulmise teel ja likvideerib mängu segavad tajutavad kõlalised ebaühtlused, kasutades sobivaid töövahendeid.
 |
| **B.3.3. Klaveri mehhanismi reguleerimine ja hooldamine** | **EKR tase 4** |
| Mehhanismi reguleerimise all mõistetakse kõikide mehhanismi üksikosade tagasiviimist projekteeritud ja valmistatud õigetele kõrgustele või õigetesse omavahelistesse seostesse, tagades klaverile vajadusele vastava mängutundlikkuse ja dünaamika.Tegevusnäitajad1. Planeerib oma tegevused vastavalt tehnilise ja akustilise hinnangu tulemustele, ajakulule ja kokkulepetele kliendiga.
2. Võtab klaveri lahti kahjustusi tekitamata, arvestades instrumentide ehituslikku jm eripära.
3. Valmistab ette tööpinnad ja valgustuse, valib töövahendid, lähtudes töö iseloomust.
4. Puhastab klaveri seest ja väljast, kasutades sobivaid puhastus- ja töövahendeid ning lähtudes mehhanismi seisundist.
5. Teostab mehhanismi standardse reguleerimise.
6. Kõrvaldab klaveri kasutamist segavad mehhaanilised hälbed ja vead, vajadusel asendab detailid, lähtudes standardnõuetest.
7. Kontrollib kogu häälestuse kõrgust. Kontrollib mehhanismi reguleerituse vastavust standardile.
 |
| **B.3.4. Suhtlemine ja klienditeenindus klaveritehniku töös** | **EKR tase 4** |
| Tegevusnäitajad1. Järgib hea klienditeeninduse põhimõtteid erivajaduste ja erineva kultuuritaustaga klientidega suhtlemisel.
2. Suhtub kliendi varasse ja elukeskkonda lugupidavalt ja hoolivalt.
3. Nõustab klienti õigetes valikutes, lähtudes pilli kasutamise eesmärgist, instrumendi tehnilistest võimalustest ja kutse-eetikast.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Eve Laasi – Laasi klaverid OÜ, Estonia KlaverivabrikAndres Leesik – Eesti Muusika- ja TeatriakadeemiaMait Meibaum – Eesti Klaverimeistrite KodaUrmas Orunurm – Tallinna Muusika- ja Balletikool  |
| 1. Kutsestandardi kinnitaja
 | Kultuuri kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 7312 Muusikariistade valmistajad ja häälestajad |
| 1. Viide Euroopa kvalifikatsiooniraamistikule (EQF)
 | 4 |
| **C.2. Kutse nimetus võõrkeeles** |
| Inglise keeles: *piano tuner*, *piano technician* |
| Soome keeles: *virittäjä* |
| Saksa keeles: *klavierstimmer, klaviermeister* |
| Vene keeles: *настройщик* |
| **C.3. Lisad** |
| Lisa 1. Digipädevuste enesehindamisskaala |